الدنيه غابه وجنت أصنف
بالبشر
شي ثعالب_شي سناجب_وشي اسود_وشي قرود.
لكن الأكثر غرابه ....ماكوغابه
والأصناف إلي شفته حيرتني
شما أكلب بيه لوتطلع أرانب لوذيابه.وماكو غابه
ولاغرابه
دنيتك أصلن طلابه
أليفك بابه يطيح ليش واحد بلهوه يعرض شبابه
واليسد بابه ألف واحد يرصده عنده حسبه وساد بابه
كله أوراق وكتابه
لكن انته تريد تحفظ بابك ومحد يرصده!!!!
مسالة كلش بسيطة؟؟؟
لاتفتحه ولا تسده ولاتشلعه ولا ترده
شكد خطيه ألعنده باب؟؟؟
يصير عنده الباب نقمه
لكن الأكثر غرابه ويستحق نبجي عليه
الباع بابه وخله برده؟؟؟
وموغريبه كلشي بالدنية تصادف
رغم صغري ورغم فقري كل شي شايف كل شي عايف
ناس ترخص ناس تغله ناس تنصه وناس تعله
شفت جيش بدوله ضاع
شفت واحد صار دوله
شفت واحد ضاع هوة
شفت واحد ضيع أهله
شفت واحد ربه واحد
شفت واحد ربه ميه
شفت واحد ربه درهم
شفت واحد ربه لحيه
شفت واحد سوه كرسي
شفت كرسي سوه واحد
شفت جف زايد أصبع
شفت جف كله زايد
شفت ميه أبيت كعدوا
شفت بيت لوحده كاعد
شفت بيت عيب اكتبه
شفت بيت أبست قصايد...كلشي شايف كلشي عايف
مااخاف احد يراويني سيفه
لايجرده ولا يصقله ...ولا ينظفه ولا يبرده
لان صدك من يهده
احسب شكم رأس قاطع ماعلي جم مره حده
خلي كلمن يحجي قصده
لاتراوغ بالكلام وياي صير حجايه وحده
واني اعرفه إلي يحبني ....ماكوروج تحبه سده
لاتكلي أستريح مبينه كلمت أستريح منت تجي ومعناهه طرده
وإياك تنغر عله واحد....الجبل لو مهما يعله
لان من يصعد عليك ....يخلي راسك جوه رجله
ولذالك مااخاف
تدري بس منين أخاف وحيل كلش انتبه له
من أشوف عيون شهله محدده بخطين كحله
إني كتلك كلشي شايف ورد رايج
ورد ذابل ورد ناشف بس ورد ماشفت مثله
حلو طوله حلو مشيه حلو شكله
جنت اعرفه واعرف أهله!!!!..بس وسافه طلع تالف
وراااااااح يسكن بالقصور وعاف كل أهل الصرايف
عمي يااااابن القصور.....شبيك ويه أهل الصرايف
وياهظيمه وياحسايف.....انجفت كل الدلال
وطاحت اظلوع المضايف
عمي كافي لخاطرا لله طفي عودك لاتشعله
احترقت القرية بكرهه وانته بالنار تسله
بس أكلك كله سهله....ذلت النمرود نمله
هيه نمله لوبعوضه ماعلينه المهم شبعته ذله
منقول